02018183112010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1818 


31 Δεκεμβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Παράταση λειτουργίας του Τοπικού Υποκαταστήμα¬ 
τος ΙΚΑ Πειραιά (τ.ΕΤΕΜ) καιτηςΤ.Δ.Ε.του Υποκα¬ 


ταστήματος. 1 

Σύσταση και συγκρότηση Επιτροπής για τη συγγραφή 
εγχειριδίου με τίτλο «Βασική Εκπαίδευση Οδικών 

Μεταφορέων». 2 

Τροποποίηση της 42000/2030/81 καν. απόφασης του 
Υπουργού Συγκοινωνιών «κωδικοποίηση και συ¬ 
μπλήρωση καν. αποφάσεων που εκδόθηκαν κατ’ 

εξουσιοδότηση του Ν.Δ. 102/73». 3 

Τροποποίηση απόφασης «Συγκρότηση Επιτροπής 

Σχεδιασμού και Ανάπτυξης Λιμένων» (Β' 1274). 4 

Τροποποίηση και συμπλήρωση του Οργανισμού εσω¬ 
τερικής οργάνωσης και λειτουργίας των Υπηρε¬ 
σιών Νομαρχιακού Διαμερίσματος Καβάλας. 5 

Τροποποίηση του Εσωτερικού Οργανισμού Οργάνω¬ 
σης και Λειτουργίας της Ν.Α. Τρικάλων. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθ. 454/62/01 απόφαση 
Υφυπουργού Εθνικής Άμυνας και αφορά την Έντα¬ 
ξη Εθελοντών Πενταετούς Υπηρεσίας στους Εθε¬ 
λοντές Μακράς Θητείας. 7 


ΑΠΟΦΑΣΕΙ Σ 

Αριθ. Φ 572/1688 (1) 

Παράταση λειτουργίας του Τοπικού Υποκαταστήματος 
ΙΚΑ Πειραιά (τ.ΕΤΕΜ) και της Τ.Δ.Ε. του Υποκαταστή¬ 
ματος. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 25 του Ν. 2676/99 (Α 1). 

2. Το άρθρο 20 του Ν. 1539/85 (64 Α). 

3. Το άρθρο 1 του Ν. 2469/97 (38 Α). 


4. Το γεγονός ότι από την απόφαση αυτή δεν προκαλεί- 
ται επί πλέον δαπάνη σε βάρος του Κρατικού Προϋπολο¬ 
γισμού ούτε του Προϋπολογισμού του Ιδρύματος. 

5. Τις διατάξεις του Π.Δ/τος 372/14.9.95 (ΦΕΚ 201/95 
τ.Α) Μεταφορά της Γενικής Γραμματείας Κοινωνικών 
Ασφαλίσεων από το Υπουργείο Υγείας Πρόνοιας και Κοι¬ 
νωνικών Ασφαλίσεων στο Υπουργείο Εργασίας. 

6. Την 80088/31.10.2001 (1485 Β) κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στους Υφυ¬ 
πουργούς Εργασίας και Κοιν. Ασφαλίσεων». 

7. Τη Φ 572/1074/12.12.2000 απόφαση. 

8. Το Υ10/016/6.12.2001 έγγραφο της Διοίκησης του 
ΙΚΑ, με το οποίο προτείνεται η παράταση λειτουργίας του 
Τοπικού Υποκ/τος ΙΚΑ Πειραιά, λόγω του μεγάλου αριθ¬ 
μού των υποθέσεων που εκκρεμούν στις Υπηρεσίες του, 
αποφασίζουμε: 

1. Τηνπαράταση λειτουργίας του Τοπικού Υποκαταστή¬ 
ματος ΙΚΑ Πειραιά (τ. ΕΤΕΜ) μέχρι 31.12.2002. 

2. Την παράταση λειτουργίας της Τοπικής Διοικητικής 
Επιτροπής του Υποκαταστήματος μέχρι 31.12.2002 με 
την υπάρχουσα σύνθεση. 

Γιατοντρόπο λειτουργίας της και τα λοιπά θέματα ισχύ¬ 
ουν οι κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2001 

Ο ΥΠΟΥΡΓΟΣ 

ΔΗΜΗΤΡΗΣ ΡΕΠΠΑΣ 
-♦- 

Αριθ. Β6/80253/6308 (2) 

Σύσταση και συγκρότηση Επιτροπής για τη συγγραφή εγ¬ 
χειριδίου με τίτλο «Βασική Εκπαίδευση Οδικών Μετα¬ 
φορέων». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 4 του άρθρου 8 του Ν. 2366/95 
«Ρύθμιση θεμάτων Οργανισμών και Υπηρεσιών του 
Υπουργείου Μεταφορών και Επικοινωνιών και άλλες δια¬ 
τάξεις», όπως αντικαταστάθηκε από το άρθρο 13 του Ν. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2578/98 καιτηνπαρ. 1 του άρθρου 10 του Ν. 2801/2000 
(ΦΕΚ146 Α) «Ρύθμιση θεμάτων αρμοδιότητας του Υπουρ¬ 
γείου Μεταφορών και Επικοινωνιών και άλλες διατάξεις» 
καθώς καιιτο άρθρο 48του Ν. 2963/2001 (ΦΕΚ 268 Α). 

2. Τις διατάξεις του άρθρου 9 του Π.Δ. 346/2001 (ΦΕΚ 
233 Α) που προβλέπει τη σύσταση Επιτροπής για τη συγ¬ 
γραφή Εγχειριδίου με τίτλο «Βασική Εκπαίδευση Οδικών 
Μεταφορέων». 

3. Την ανάγκη συγγραφής του Εγχειριδίου «Βασική Εκ¬ 
παίδευση Οδικών Μεταφορέων», αποφασίζουμε: 

1. Συνιστούμε στο Υπουργείο Μεταφορών και Επικοι¬ 
νωνιών Επιτροπή με αντικείμενο τη συγγραφή εγχειριδί¬ 
ου με τίτλο «Βασική Εκπαίδευση Οδικών Μεταφορέων». 

2. Συγκροτούμε την ανωτέρω Επιτροπή και ορίζουμε ως 
μέλη αυτής τους εξής: 

1. Λάτσινο Ανδρέα, υπάλληλο της Διεύθυνσης Τεχνολο¬ 
γίας Οχημάτων. 

2. Βασιλάκη Αναστάσιο, υπάλληλο της Διεύθυνσης Τε¬ 
χνολογίας Οχημάτων. 

3. Φασίτσα Ελένη, υπάλληλο της Διεύθυνσης Εμπορευ- 
ματικών Μεταφορών. 

4. Γκουρβέλου Ασπασία, υπάλληλο της Διεύθυνσης 
Εμπορευματικών Μεταφορών 

5. Κοντομηνά Θεόδωρο, υπάλληλο της Διεύθυνσης Επι¬ 
βατικών Μεταφορών. 

6. Καζανά Αφροδίτη, δικηγόρο. 

7. Κοντό Γεώργιο, δικηγόρο. 

Γραμματέας της Επιτροπής ορίζεται η υπάλληλος Ευ¬ 
αγγελία Κλείτσα. 

3. Ως έργο της Επιτροπής ορίζεται η συγγραφή του Εγ¬ 
χειριδίου που προβλέπεται στο άρθρο 9 του Π.Δ. 346/ 
2001 με τίτλο «Βασική Εκπαίδευση Οδικών Μεταφορέων» 
το οποίο θα περιλαμβάνει σε 4 ενότητες όπως παρακάτω 
τα θέματα που αναφέρονται στο Παράρτημα I του άρ¬ 
θρου 16 του Π.Δ. 346/2001 και η κατάρτιση ερωτηματο¬ 
λογίων με πολλαπλές ερωτήσεις και με μελέτες περιπτώ¬ 
σεων που θα αφορούν: 

α) Εθνικές Εμπορευματικές Μεταφορές. 

β) Διεθνείς Εμπορευματικές Μεταφορές. 

γ) Εθνικές Επιβατικές Μεταφορές. 

δ) Διεθνείς Επιβατικές Μεταφορές. 

4. Η εν λόγω Επιτροπή η οποία θα συνεδριάζει εκτός του 
κανονικού ωραρίου λειτουργίας των Δημοσίων Υπηρε¬ 
σιών πρέπει να περατώσει το έργο της σε χρονικό διά¬ 
στημα τριών (3) μηνών από τη δημοσίευση της παρούσας 
στην Εφημερίδα της Κυβερνήσεως. Στην Επιτροπή θα κα¬ 
ταβληθεί σχετική αποζημίωση που θα καθοριστεί με κοινή 
απόφαση των Γ ενικών Γ ραμματέων Εθνικής Οικονομίας 
και Οικονομικών και Μεταφορών και Επικοινωνιών και θα 
βαρύνει τις πιστώσεις του Ειδικού Λογαριασμού του Ν.Δ. 
638/70. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παπάγου, 21 Δεκεμβρίου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


Αριθ. Β/76670/6878/01 (3) 

Τροποποίηση της 42000/2030/81 καν. απόφασης του 
Υπουργού Συγκοινωνιών «κωδικοποίηση και συμπλή¬ 
ρωση καν. αποφάσεων που εκδόθηκαν κατ’ εξουσιο¬ 
δότηση του Ν.Δ. 102/73». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

α) των άρθρων 30 και 32 (παρ. 1) του Ν. 2963/2001 (Α’ 
268), 

β) του άρθρου 29α του Ν. 1558/85 «Κυβέρνηση και Κυ¬ 
βερνητικά Όργανα», όπως σε αυτό προστέθηκε το άρθρο 
27 του Ν. 2801/92 και αντικαταστάθηκε με την παράγρα¬ 
φο 2ατου άρθρου 1 του Ν. 2469/97, 

γ) του κεφαλαίου Ζ' «εξίσωση συνθηκών εκμετάλλευ¬ 
σης» της αριθ. 42000/2030/1981 (Β’ 792) απόφασης του 
Υπουργού Συγκοινωνιών όπως τροποποιήθηκε και ισχύει, 

δ) το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο μόνο 

Η παράγραφος 7 του άρθρου 16 του κεφαλαίου Ζ' «εξί¬ 
σωση συνθηκών εκμετάλλευσης» της αριθ. 42000/2030/ 
81 καν. απόφασης του Υπουργού Συγκοινωνιών, όπως 
τροποποιήθηκε με την παράγραφο 2 του άρθρου 1 της 
Α/16350/475/1996 (Β’ 623) όμοιας, αντικαθίσταται ως 
εξής: 

«7 - Γιατηνεφαρμογήτωνδιατάξεωντου κεφαλαίου αυ¬ 
τού, ηλικία του λεωφορείου είναι αυτή που προκύπτει με 
βάση το έτος κατασκευής του πλαισίου του λεωφορείου, 
του έτους αυτού μη συμπεριλαμβανομένου.» 

Η απόφαση αυτή, που η ισχύς της αρχίζει από 1.1.2002 
να δημοσιευθεί στην Εφημερίδα της Κυβερνήσεως. 

Παπάγου, 27 Δεκεμβρίου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-Φ- 

Αριθ. 5214.17/5/01 (4) 

Τροποποίηση απόφασης «Συγκρότηση Επιτροπής Σχε- 
διασμού και Ανάπτυξης Λιμένων» (Β' 1274). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την αριθ. 5214.17/02/01/3.10.2001 απόφαση «Συ¬ 
γκρότηση Επιτροπής Σχεδιασμού και Ανάπτυξης Λιμέ¬ 
νων» (Β' 1274). 

2. Το αριθ. 0213521/11-01 ΤΕΕΕΧτου Γενικού Επιτελεί¬ 
ου Ναυτικού, αποφασίζουμε: 

1. Τροποποιούμε το εδάφιο (ια) της παραγράφου 1 της 
αριθμ. 5214.17/02/01/3.10.2001 απόφασης μας και ορί¬ 
ζουμε τον ΓΚΟΥΛΑ Γεώργιο, Τοπογράφο Μηχανικό 
(ΓΕΝ/Α2), εκπρόσωπο του Υπουργείου Εθνικής Άμυνας, 
ως τακτικό μέλος, με αναπληρωτή του τον ΛΙΑΡΟΠΟΥΛΟ 
Σπυρίδωνα. Αρχιτέκτονα Μηχανικό (ΓΕΝ/Γ2) σε αντικατά¬ 
σταση του Πλωτάρχη (Μ) Π.Ν. ΠΕΤΡΗ Ν. και του Πλω¬ 
τάρχη (Μ) Π.Ν. ΚΟΝΤΟΠΟΥΛΟΥΔ., αντίστοιχα. 

2. Κατά τα λοιπά, ισχύει η αριθμ. 5214.17/02/01/ 
3.10.2001 απόφασή μας. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί. 

Πειραιάς, 27 Δεκεμβρίου 2001 

ΟΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 
-♦- 

Αριθ. 85/2001 (5) 

Τροποποίηση και συμπλήρωση του Οργανισμού εσωτερι¬ 
κής οργάνωσης και λειτουργίας των Υπηρεσιών Νο¬ 
μαρχιακού Διαμερίσματος Καβάλας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΚΑΒΑΛΑΣ 

Σύμφωνα με τις διατάξεις του άρθρου 49, παράγρ. 1, 
περίπτ. α',του Π.Δ. 30/96 (ΦΕΚ121 Α') και έχοντας υπόψη: 

1) Τις διατάξεις των άρθρων 30 και 36 και άλλες διατά¬ 
ξεις του Ν. 2218/94 και του άρθρου 13, παράγρ. 18α και 
18γτου Ν. 2307/95, όπως τροποποιήθηκαν, συμπληρώ¬ 
θηκαν και ισχύουν σήμερα. 

2) Τις διατάξεις του άρθρου 104 του Π.Δ. 30/96 και ιδι¬ 
αίτερα τις παράγρ. 3 και 4, που αναφέρονται στην τροπο¬ 
ποίηση του Οργανισμού. 

3) Τις διατάξεις του άρθρου 77, παράγρ. 2 του Ν. 
2910/2001 (ΦΕΚ91/τ. Α72.5.2001). 

4) Τον ισχύοντα Οργανισμό του Νομαρχιακού Διαμερί¬ 
σματος Καβάλας, ο οποίος τέθηκε σε ισχύ με υπουργική 
απόφαση, αριθ. 2840/1995. 

5) Την από 19.6.2001 μελέτη, που συντάχθηκε από με¬ 
λετητικό γραφείο, με τις υποδείξεις της ειδικής επιτρο¬ 
πής, που όρισε το Νομαρχιακό Συμβούλιο, για τηντροπο- 
ποίηση του ισχύοντος Οργανισμού Εσωτερικής Οργάνω¬ 
σης και Λειτουργίας του Νομαρχιακού Διαμερίσματος 
Καβάλας. 

6) Το από 30.8.2001 τελικό σχέδιο του Οργανισμού, 
όπως διαμορφώθηκε με βάση τη μελέτη, τις προτάσεις, 
της Διοίκησης, της Ειδικής Επιτροπής, της αντιπροσω¬ 
πευτικότερης συνδικαλιστικής οργάνωσης του Νομαρ¬ 
χιακού Διαμερίσματος Καβάλας καιτις υποδείξεις των με¬ 
λών του Νομαρχιακού Συμβουλίου Καβάλας 

7) Το έγγραφο του Συλλόγου Εργαζομένων στο Νο¬ 
μαρχιακό Διαμέρισμα Καβάλας, αριθ. πρωτ. 82/3.9.2001, 
με το οποίο εκφράζουν τη γνώμη τους, για τον υπό τρο¬ 
ποποίηση Οργανισμό. 

8) Τις αποφάσεις του Νομαρχιακού Συμβουλίου Καβά¬ 
λας: 

α) αριθ. 68/2000, με την οποία αποφασίστηκε η τροπο¬ 
ποίηση του ισχύοντος Οργανισμού εσωτερικής οργάνω¬ 
σης και λειτουργίας του Νομαρχιακού Διαμερίσματος Κα¬ 
βάλας και ορίστηκε Ειδική Επιτροπή, και 

β) αριθ. 52/2001, με την οποία αποφασίστηκαν ορισμέ¬ 
νες τροποποιήσεις του. 

9) Την αριθ. 59/4.9.2001 απόφαση του Νομαρχιακού 
Συμβουλίου Καβάλας, με την οποία ψηφίστηκε η τροπο¬ 
ποίηση του Οργανισμού εσωτερικής οργάνωσης και λει¬ 
τουργίας των Υπηρεσιών Νομαρχιακού Διαμερίσματος 
Καβάλας, αποφασίζει ομόφωνα, 

Τροποποιεί και συμπληρώνει τον Οργανισμό εσωτερι¬ 
κής οργάνωσης και λειτουργίας των Υπηρεσιών Νομαρ¬ 
χιακού Διαμερίσματος Καβάλας, ως ακολούθως: 

1) Α. Στο ΚΕΦΑΛΑΙΟ Δ'- ΓΕΝΙΚΗ ΔΙΕΥΘΥΝΣΗ ΑΝΑΠΤΥ¬ 
ΞΗΣ ΚΑΙ ΤΕΧΝΙΚΩΝ ΥΠΗΡΕΣΙΩΝ - Άρθρο 4 - Διάρθρωση 


της Γενικής Διεύθυνσης Ανάπτυξης και Τεχνικών Υπηρε¬ 
σιών και συγκεκριμένα στην παραγ. 4 αυτού Διεύθυνση 
Γεωργίας προστίθεται με αρίθμηση ιγ’ Τμήμα Βιομηχανι¬ 
κών Φυτών. 

Β. Στο ΚΕΦΑΛΑΙΟ Ζ ’ - ΔΙΑΡΘΡΩΣΗ ΚΑΙ ΑΡΜΟΔΙΟΤΗ¬ 
ΤΕΣ ΥΠΗΡΕΣΙΩΝ ΚΑΤΑ ΤΟΜΕΙΣ ΤΗΣ ΓΕΝΙΚΗΣ ΔΙΕΥ¬ 
ΘΥΝΣΗΣ ΑΝΑΠΤΥΞΗΣ ΚΑΙ ΤΕΧΝΙΚΩΝ ΥΠΗΡΕΣΙΩΝ - Άρ¬ 
θρο 30 - Διεύθυνση Γεωργίας, προστίθεται με αρίθμηση 
13 Τμήμα Βιομηχανικών Φυτών, στις αρμοδιότητες του 
οποίου ανήκουν τα θέματα, που αναφέρονται στις διατά¬ 
ξεις του Π.Δ. 396/88 (ΦΕΚ 1184/τ.Α') «περί Οργανισμού 
λειτουργίας του Εθνικού Οργανισμού Καπνού» και του 
Π.Δ. 258/88 (ΦΕΚ 110/τ. Α') «περί των υπηρεσιών του Ορ¬ 
γανισμού Βάμβακος», όπως τροποποιήθηκαν και συ¬ 
μπληρώθηκαν μεταγενέστερα. 

13. Τμήμα Βιομηχανικών Φυτών 

Στις αρμοδιότητές του ανήκουν: 

• Η παρακολούθηση της καλλιέργειας καπνού, βάμβα¬ 
κος και βιομηχανικής τομάτας (σπορείο - χωράφι - χωρι¬ 
κή αποθήκη). 

• Η παροχή εξειδικευμένων γνώσεων και μεταφοράς 
τεχνογνωσίας στους ενδιαφερομένους παραγωγούς σε 
θέματα φυτοπροστασίας, λιπάνσεων, νέων ποικιλιών, νέ¬ 
ων τεχνολογιών, προστασίας του περιβάλλοντος κ.λ.π. 

• Η εγκατάσταση και παρακολούθηση, σε συνεργασία 
με τα Γραφεία Γεωργικής Ανάπτυξης, δοκιμαστικών 
αγρών για τα παραπάνω θέματα. 

• Ο έλεγχος και διεκπεραίωση ποσοστώσεων (κατανο¬ 
μή - μεταβιβάσεις - εκχωρήσεις - εξαγορά - εθνικό απόθε¬ 
μα). 

• Ο έλεγχος εκτάσεων. 

• Ο έλεγχος παράδοσης χωρικού προϊόντος στους με- 
ταποιητές. 

• Ο έλεγχος και διακίνηση παραστατικών πριμοδότη¬ 
σης - εμπορικής αξίας. 

• Ο έλεγχος των μεταποιητών (συμβάσεις καλλιέργει¬ 
ας - παραλαβή, επεξεργασία και διακίνηση χωρικού και 
βιομηχανικού προϊόντος). 

• Ο έλεγχος των ομάδων παραγωγών (ειδική ενίσχυση 
, επιλέξιμες δαπάνες κ.λ.π) και τέλος 

• Η εισήγηση για λήψη και εφαρμογή όλων των ανα¬ 
γκαίων κατά περίπτωση μέτρων για την απρόσκοπτη και 
ομαλή ανάπτυξη και προστασία καπνού, βάμβακος και 
βιομηχανικής τομάτας, καθώς και την εξυπηρέτηση όλων 
των εμπλεκομένων φορέων. 

2) Α’. Στο ΜΕΡΟΣ ΤΡΙΤΟ - ΠΡΟΣΩΠΙΚΟ - ΚΕΦΑΛΑΙΟ Α ’ 
- Κατηγορίες Προσωπικού - άρθρο 39 - Κλάδοι Κατηγο¬ 
ρίας να προστεθεί κλάδος ΠΕ Διοικητικού - Οικονομικού 
Θέσεις (15), με αντίστοιχη μείωση των θέσεων κλάδου ΠΕ 
Διοικητικού από 30 σε 15. 

Στο άρθρο 41 να προστεθεί Κλάδος ΔΕ Τεχνικών (λοι¬ 
πών ειδικοτήτων) Θέσεις 10, με αντίστοιχη μείωση των θέ¬ 
σεων κλάδου ΔΕ Δομικών έργων από 64 σε 54, ώστε να πε¬ 
ριλαμβάνονται και οι λοιπές μη αναφερόμενες στον Ορ¬ 
γανισμό ειδικότητες, σύμφωνα με το άρθρο 20 του Π.Δ. 
50/2001 (Προσοντολόγιο). 

Β'. Στο ΚΕΦΑΛΑΙΟ Δ’ - ΠΡΟΪΣΤΑΜΕΝΟΙ ΟΡΓΑΝΙΚΩΝ 
ΜΟΝΑΔΩΝ - Άρθρο 53 - Παρ. Α'. Γ ενική Διεύθυνση Διοίκη¬ 
σης και Κοινωνικών Υπηρεσιών να προστεθεί και ο κλάδος 

ΠΕ Διοικητικού στους κλάδους από όπου μπορεί να προ¬ 
έρχεται ο Γενικός Διευθυντής αυτής της Γενικής Δ/νσης. 

Από τις διατάξεις αυτής της απόφασης προκαλείται δα¬ 
πάνη εις βάρος του προϋπολογισμού του Νομαρχιακού 
Διαμερίσματος Καβάλας, το ύψος της οποίας δεν μπορεί 
να υπολογισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καβάλα, 13 Δεκεμβρίου 2001 
Ο Πρόεδρος του Νομαρχιακού Συμβουλίου 
ΧΡΗΣΤΟΣ ΚΑΡΑΓΙΑΝΝΑΚΙΔΗΣ 

-♦- 

{6) 

Τροποποίηση του Εσωτερικού Οργανισμού Οργάνωσης 
και Λειτουργίας της Ν.Α. Τρικάλων. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΤΡΙΚΑΛΩΝ 

Λαμβάνοντας υπόψη: 

1. Τις διατάξεις του άρθρου 104παρ. 4 και 49 του κώδι¬ 
κα Νομαρχιακής Αυτοδιοίκησης (Π.Δ. 30/96). 

2. Τις διατάξεις του άρθρου 49, παρ. 1 α «Αρμοδιότητες 
Νομαρχιακού Συμβουλίου». 

3. Την με αριθμό 27/31.3.1995 απόφαση του (ΦΕΚ 358/τ. 
Β/4.5.95) με την οποία ψηφίστηκε ο Εσωτερικός Οργανι¬ 
σμός Οργάνωσης και Λειτουργίας της Νομαρχιακής Αυ¬ 
τοδιοίκησης Τ ρικάλων. 

4. Την υπ’ αριθμ. 10836/14.11.2001 εισήγηση της 
Δ/νσης Διοικητικών Υπηρεσιών. 

5. Την αριθμ. 75/30.11.2001 απόφασή του με την οποία 
παρέπεμψε το θέμα σε Επιτροπή. 

6. Τις προτάσεις που διατυπώθηκαν στη διάρκεια της 
συζήτησης, αποφάσισε κατάπλειοψηφία (όχιτων Δ. Γιαν- 
νίτση , Δ. Τσέλιου και Θ. Τσέργα): 

Τροποποιεί τον Εσωτερικό Οργανισμό Οργάνωσης και 
Λειτουργίας της Νομαρχιακής Αυτοδιοίκησης Τρικάλων 
(απόφαση Ν.Σ 27/31.3.95 ΦΕΚ 358/Β/4.5.95) όπως ισχύει 
μετά τις τροποποιήσεις που έγιναν, ως ακολούθως: 

• Καταργείταιτο άρθρο 9του Εσωτερικού Οργανισμού 
Οργάνωσης και Λειτουργίας που αφορά τη Δ/νση Απα¬ 
σχόλησης και συστήνεται στη Δ/νση Πολιτικών Δικαιωμά¬ 
των και Προστασίας των Πολιτών, Τμήμα Απασχόλησης 
και Προστασίας των Πολιτών, στο οποίο θα ανήκουν οι 
παρακάτω αρμοδιότητες καθώς και οι αρμοδιότητες του 
Γ ραφείου Προστασίας των Πολιτών της ίδιας Δ/νσης το 
οποίο καταργείται. 

Η χορήγηση άδειας εργασίας σε αλλοδαπούς, προκει- 
μένου να απασχοληθούν στην περιφέρεια ενός νομού 
(άρθρα 21, 22 και 23 του Ν. 1975/1991, κ.υ.α 4803/13/ 
1992, Π.Δ. 95/1993). 

Η επέκταση της δικαιοδοσίας των Επιτροπών Ρύθμισης 
Φορτοεκφορτώσεων Ξηράς (Ε.Ρ.Φ.Ξ.) μέχρι τα όρια της 
δικαιοδοσίας της οικείας Επιθεώρησης Εργασίας, καθώς 
και η επέκταση των διατάξεων περί φορτοεκφορτωτικών 
εργασιών σε δήμους (άρθρα 8 και 9 παράγραφος 1 του 
Ν.Δ. 1254/1949, άρθρο3του Ν. 4504/1966, Β.Δ.193/1972, 
Π.Δ. 95/1993). 

Η κύρωση εσωτερικών κανονισμών εργασίας επιχειρήσε¬ 
ων κατά τις διατάξεις του Ν.Δ. 3789/1957. Η έγκριση η απόρ¬ 
ριψη παραπόνων οργανώσεων εργαζομένων κατά διατάξε¬ 
ων κανονισμών εργασίας, βάσει της παραγράφου 3 του άρ¬ 


θρου 2του Ν.Δ. 3789/1957. Η επέκταση της υποχρέωσης κύ¬ 
ρωσης εσωτερικών κανονισμών εργασίας και σε επιχειρή¬ 
σεις, εκμεταλλεύσεις και εργασίες, που απασχολούν προ¬ 
σωπικό κάτω των 70 και όχι κάτω των 40 προσώπων. Η εκδί¬ 
καση εφέσεων κατά ποινών, που επιβάλλονται στους 
εργαζομένους με βάση τους κανονισμούς εργασίας που 
έχουν κυρωθεί κατά τη διαδικασία του Ν.Δ. 3789/1957 (Ν.Δ. 
3789/1957, Π.Δ. 369/1989, Π.Δ. 95/1993, Β.Δ. 179/1970). 

Ο καθορισμός των ωρών έναρξης και λήξης της εργα¬ 
σίας των αρτεργατών (Υ.Α. 20023/19/1957, Υ.Α. 20023/ 
33/1954, Π.Δ. 95/1993). 

Η επέκταση της τήρησης Ημερολογίου Μέτρων Ασφα¬ 
λείας στις οικοδομές και σε πόλεις με πληθυσμό κάτω των 
10.000 κατοίκων. Η επιβολή προστίμου σε εργοδότη που 
δεν συμμορφώθηκε προς τις υποδείξεις που του έγιναν 
για την προστασία των εργαζομένων από τη χρήση βεν- 
ζολίου. Η χορήγηση άδειας παρασκευής εισαγωγής και 
γενικά εμπορίας διαλυτικών, αραιωτικών, διαβρωτικών, 
βερνικιών, νιτρογλυκερίνης και οξικής κυτταρίνης, καθώς 
και των βοηθητικών υλών που χρησιμοποιούνται στις βα- 
φές (άρθρο 8 παρ. 5 του Ν. 1396/1983, Π.Δ. 95/1993, άρ¬ 
θρο 8 του Ν. 61/1975, Ν. 6011/1934, Β.Δ. 7/ 
20.1.1937, άρθρο 4του Ν. 2855/1954). 

Η επιβολή της ποινής του προστίμου σε εργοδότες βά¬ 
σει εισηγήσεως της οικείας Συμβουλευτικής Επιτροπής 
(άρθρο 5 του Ν.Δ. 2656/1953, εδαφ στ’ παράγραφος 1 
του άρθρου 1 του Ν.Δ. 763/1970). 

Η συγκρότηση Συμβουλίων και Επιτροπών αρμοδιότη¬ 
τας Υπουργείου Εργασίας και Κοινωνικών Ασφαλίσεων 
(Π.Δ. 369/1989, άρθρο 4 του Α.Ν. 539/1945 Υ.Α. 45265/ 
1954). 

Η μετάθεση της 24ωρης ανάπαυσης των μισθωτών γε¬ 
νικά των επιχειρήσεων θεάτρου από τη Δευτέρα, η εξαί¬ 
ρεση επιχειρήσεων, εκμεταλλεύσεων, υπηρεσιών ή εργα¬ 
σιών, γενικά από τις διατάξεις περί αναπαύσεως κατά Κυ¬ 
ριακή ή κατά ημέρες αργίας. Ο ορισμός και άλλων εορτών 
μέχρι πέντε το έτος ως ημερών υποχρεωτικής ή προαιρε¬ 
τικής αργίας. Η εξαίρεση από την εκ περιτροπής Κυριακή 
αργία των εστιατορίων, ζαχαροπλαστείων, καφενείων 
κ.λ.π που λειτουργούν ως εξοχικά. Η χορήγηση αναπλη¬ 
ρωματικής ανάπαυσης των μισθωτών σε άλλη ημέρα 
εκτός από Κυριακή. Η επέκταση της ανάπαυσης σε ημέ¬ 
ρα Κυριακή και σε ημέρες αργίας (παράγραφος 2 του άρ¬ 
θρου 11 του Β.Δ. 748/1966, Β.Δ. 179/1970, Β.Δ. 193/1972, 
παράγραφος 6 του άρθρου 7 του Β.Δ. 748/1966, παρά¬ 
γραφος 1 του άρθρου 6του Ν. 549/1977). 

Ο καθορισμός των χρονικών ορίων λειτουργίας κατα¬ 
στημάτων φαρμακείων και επιχειρήσεων (άρθρο 23 του 
Ν. 2224/1994, παράγραφος 1 του άρθρου 22 του Ν. 
1483/1984, παράγραφοι 1 και 2 του άρθρου 9 του Ν. 
1963/1991, παράγραφος 2 του άρθρου 3 του Π.Δ. 
327/1992, Ν.Δ. 685/1948, Β.Δ. 748/1966, παράγραφος 2 
του άρθρου 8του Ν.Δ. 515/1970). 

Η έγκριση ή απόρριψη των ομαδικών απολύσεων, που 
σχεδιάζονται από τον εργοδότη, καθώς και η παράταση 
των διαβουλεύσεων μεταξύ εργοδότη και εργαζομένων 
(παράγραφος 3του άρθρου 5του Ν. 1387/1983). 

Η έκδοση απόφασης, όταν λόγω ειδικών κλιματολογι- 
κών συνθηκών καθυστερεί η έναρξη της τυροκομικής πε¬ 
ριόδου, που να καθορίζειτην έναρξη ανάλογα μετιςτοπι- 
κές συνθήκες της περιφέρειας του νομού, χωρίς να είναι 

δυνατό σε καμιά περίπτωση να περάσει το δμηνο (Υ.Α. 
30326/1967 και Υ.Α. 94899/1967). 

Η χορήγηση βιβλιαρίων υγείας στους εκδοροσφαγείς 
(Β.Δ. 575/1960). 

Τροποποιείται το άρθρο 32 ως προς την παρ. που αφο¬ 
ρά τον ορισμό Προϊσταμένων Τμημάτωντης Δ/νσης Πολι¬ 
τικών Δικαιωμάτων και Προστασίας των Πολιτών ως εξής: 

Στα Τμήματα Αστικής και Δημοτικής Κατάστασης, 
Εκλογών και Απασχόλησης και Προστασίας των Πολιτών 
προΐστανται υπάλληλοι του κλάδου ΠΕ Διοικητικού - Οι¬ 
κονομικού. 

• Καταργείται το άρθρο 13 που αφορά τη Δ/νση Πρω¬ 
τοβάθμιας Εκπαίδευσης καθώς και το άρθρο 14 που αφο¬ 
ρά τη Δ/νσης Δευτεροβάθμιας Εκπαίδευσης. 

• Καταργείται το Κέντρο Ελέγχου και πιστοποίησης 
πολλαπλασιαστικού υλικού (άρθρο 3 παρ. 10) καθώς και 
το Κέντρο Γεωργικής Εκπ/σης και Κρατικό Κτήμα (αρθ. 3 
παρ. 11). 

• Προστίθεται στη Δ/νση Αγροτικής Ανάπτυξης (άρθρο 
3) Τμήμα Καπνού με τις εξής αρμοδιότητες. 

1. Η υλοποίηση των κανονιστικών διατάξεων και λεπτο¬ 
μερειών εφαρμογής για την χορήγηση οικονομικών ενι¬ 
σχύσεων στα επιμέρους καθεστώτα, σύμφωνα με τους 
όρους και τις προϋποθέσεις που κατά περίπτωση προ- 
βλέπονται από τις οικείες αποφάσεις και εγκυκλίους των 
υπηρεσιώντου ΟΠΕΚΕΠΕ και του Υπουργείου Γεωργίας. 

2. Η διενέργεια των πάσης φύσεως ελέγχων των στοι¬ 
χείων σύμφωνα με τα οποία τεκμηριώνεται οι όροι και οι 
προϋποθέσεις καταβολής οικονομικών ενισχύσεων 
στους δικαιούχους, όπως προβλέπεται από τις διατάξεις 
της κείμενης νομοθεσίας και τις σχετικές αποφάσεις και 
εγκυκλίουςτου ΟΠΕΚΕΠΕ και του Υπουργείου Γεωργίας. 

3. Η έγκριση πληρωμώντου ποσού των ενισχύσεων που 
θα πρέπει να καταβάλλεται σε δικαιούχους κατ’ εφαρμο¬ 
γή των δύο προηγούμενων παραγράφων της παρούσας. 

4. Η ανάκτηση των παρανόμως ή αχρεωστήτως κατα- 
βληθέντων ποσών, λόγω μη τηρήσεως εθνικών ή κοινοτι¬ 
κών διατάξεων, σε βάρος του ΕΛΕΓΕΠ καθώς και την επι¬ 
βολή χρηματικών ποινών και προστίμων σύμφωνα με την 
ισχύουσα νομοθεσία. 

Στο Τμήμα Καπνού προΐσταται υπάλληλος του κλάδου 
Π Ε Γεωπόνων. 

• Διαγράφεται το Γ ραφείο Ενημέρωσης και Εξυπηρέ¬ 
τησης Πολιτών από τη Δ/νση Πολιτικών Δικαιωμάτων και 
Προστασίας των Πολιτών (αρθ. 16 παρ. 4) και προστίθε¬ 
ται στη Δ/νση Διοικητικών Υπηρεσιών (άρθρο 18) Γραφείο 
με τίτλο « Κέντρο Εξυπηρέτησης Πολιτών» με τις εξής αρ¬ 
μοδιότητες: 

Η παροχή γενικής ή ειδικής υφής διοικητικών πληροφο¬ 
ριών, πληροφορίες που αφορούν την πολιτιστική και οι¬ 
κονομική δραστηριότητα στο Νομό Τρικάλων, πληροφο¬ 
ρίες για προσλήψεις στο Δημόσιο Τομέα και χορήγηση 
προκηρύξεων ΑΣΕΠ, η επικύρωση Διοικητικών εγγρά¬ 
φων, θεώρηση του γνήσιου της υπογραφής, η χορήγηση 
παραβολών, χαρτοσήμων, υπεύθυνων δηλώσεων αρθ. 8 
Ν. 1599/86, η χορήγηση πιστοποιητικού φορολογικής 
ενημερότητας, η παραλαβή αιτήσεων για διοικητικές δια¬ 
δικασίες και η διαβίβαση τους στις αρμόδιες Υπηρεσίες οι 
οποίες είτε αποστέλλουν το τελικό έγγραφο στο Κέντρο 
Εξυπηρέτησης Πολιτών για να το παραδώσει στον ενδια¬ 
φερόμενο είτε στην Ταχυδρομική Διεύθυνση που έχει 


υποδειχθεί στην αίτηση, η συμβολή στην απεμπλοκή υπο¬ 
θέσεων πολιτών, η χορήγηση της σφραγίδας της Χάγης. 

Διαγράφεται στο άρθρο 32 η παρ. που αφορά ορισμό 
Προϊσταμένου στο Γ ραφείο Ενημέρωσης και Εξυπηρέτη¬ 
σης των Πολιτών και προστίθεται νέα παράγραφος στο 
ίδιο άρθρο στη Δ/νση Διοικητικών Υπηρεσιών ως εξής: 

« Στο Κέντρο Εξυπηρέτησης Πολιτών προΐσταται υπάλ¬ 
ληλος του κλάδου ΠΕ Διοικητικού - Οικονομικού ή ΠΕ 
Πληροφορικής και ελλείψει αυτών υπάλληλος του κλά¬ 
δου ΤΕ ή ΔΕ αντιστοίχων κλάδων. 

• Προστίθενται Οργανικές θέσεις στα άρθρα 25,26,27 
και 28 του Οργανισμού, που καταλαμβάνουν οι μονιμο- 
ποιηθέντες υπάλληλοι με το άρθρο 14 του Ν. 2738/99 ως 
εξής: 

Στο άρθρο 25 προστίθεται μία «1» θέση του κλάδου ΠΕ 
Διοικητικού - Οικονομικού. 

Στο άρθρο 26 προστίθεται μία θέση του κλάδου ΤΕ Τε- 
χν. Εφαρμογών. 

Στο άρθρο 26 προστίθθνται δύο «2» θέσεις του κλάδου 
ΤΕ Τεχν. Γεωπονίας. 

Στο άρθρο 27 προστίθενται «21» θέσεις του κλάδου ΔΕ 
Διοικητικού - Λογιστικού. 

Στο άρθρο 27 προστίθενται δύο «2» θέσεις του κλάδου 
ΔΕ Οδηγών. 

Στο άρθρο 27 προστίθενται δύο «2» θέσεις του κλάδου 
ΔΕ Τεχνικών. 

Επίσης προστίθενται θέσεις με νέες ειδικότητες ως 
εξής: 

Άρθρο 25 

Κλάδοι κατηγορίας ΠΕ 

Κλάδος ΠΕ Ιατρών Δημόσιας Υγείας Ε.Σ.Υ Θέσεις 1 

Κλάδος Π Ε Εκπαιδευτικών Θέσεις 2 

Κλάδος ΠΕ Μηχανικών Περιβάλλοντος Θέσεις 2 

Κλάδος ΠΕ Κοινωνικών Λειτουργιών Θέσεις 5 

Άρθρο 26 

Κλάδοι Κατηγορίας ΤΕ 

Κλάδος ΤΕ Διοίκησης Μονάδων Τοπικής Αυτοδ/σης θέ¬ 
σεις 2. 

• Διαγράφεται το Γ ραφείο Διοικητικής Μέριμνας από τη 
Δ/νση Διοικητικών Υπηρεσιών (άρθρο 18), το Γ ραφείο Προ¬ 
μηθειών καιτο Γ ραφείο Περιουσίας Από τη Δ/νση Οικονομι¬ 
κών Υπηρεσιών (άρθρο 19) και συστήνεται αυτοτελές Τμή¬ 
μα Διοικητικής Μέριμνας και Προμηθειών ως εξής: 

Άρθρο 14 

Τμήμα Διοικητικής Μέριμνας και Προμηθειών 

Αρμοδιότητες του Τμήματος είναι η μέριμνα για τη στέγα¬ 
ση των Υπηρεσιών, η πραγματοποίηση προμηθειών, η προ¬ 
στασία και αξιοποίηση της περιουσίας της Ν .Α. Τρικάλων. 

Το Τμήμα αποτελείται από τα παρακάτω Γ ραφεία με τις 
εξής αρμοδιότητες: 

1. Γ ραφείο Διοικητικής Μέριμνας. 

Στις αρμοδιότητες του Γ ραφείου ανήκουν: 

Η κίνηση των αυτοκινήτων των υπηρεσιών της Ν.Α. 

Η μέριμνα για την απογραφή, αξιοποίηση, καλή λει¬ 
τουργία και συντήρηση όλων των συσκευών και μηχανών 
γραφείου καθώς και η μέριμνα για την εκποίηση όσων χα¬ 
ρακτηρίζονται ως άχρηστες ή ακατάλληλες. 

Η μέριμνα για τη στέγαση των υπηρεσιών της Ν.Α. τον 

εξοπλισμό τους, η τηλεπικοινωνιακή εξυπηρέτησή τους, 
τη συντήρηση, καθαριότητα και επισκευή κτιρίων και 
εγκαταστάσεων καθώς και την ασφαλειάτους. 

(Η μέριμνα για τη λειτουργία της βιβλιοθήκης της Ν.Α. 
και τον εμπλουτισμό της με έντυπο υλικό παραμένει στη 
Δ/νση Διοικητικών Υπηρεσιών). 

2. Γραφείο Προμηθειών. 

Στις αρμοδιότητες του Γ ραφείο ανήκουν: 

Η κατάρτιση και παρακολούθηση εκτέλεσης του προ¬ 
γράμματος προμηθειών, η προμήθεια υλικών, μηχανημά¬ 
των, εφοδίων ή άλλου περιουσιακού στοιχείου για τη λει¬ 
τουργία των υπηρεσιών της Ν.Α., ως και η προμήθεια αυτο¬ 
κινήτων. 

Η διενέργεια διαγωνισμών για την ανάδειξη χορηγητών 
τροφίμων, πετρελαιοειδών και παροχής υπηρεσιών για 
ιδρύματα του Δημοσίου, Οργανισμούς και Ν.Π.Δ.Δ. 

Η επιμέλεια διορισμού των μελών της Επιτροπής Προ¬ 
μηθειών και η παρακολούθηση του έργου της. 

3. Γ ραφείο Περιουσίας. 

Στις αρμοδιότητες του Γ ραφείου ανήκουν: 

Η προστασία και η διαχείρηση της περιουσίας της Ν.Α. 

Διαγράφονται, στο άρθρο 32, οι παράγραφοι που αφο¬ 
ρούν ορισμό προϊσταμένων στα Γ ραφεία Διοικητικής Μέ¬ 
ριμνας, Προμηθειών και Περιουσίας και προστίθεται νέα 
παράγραφος στο ίδιο άρθρο ως εξής: 

Στο Τμήμα Διοικητικής Μέριμνας και Προμηθειών κα¬ 
θώς και στα Γ ραφεία αυτού προΐσταται υπάλληλος του 
κλάδου ΠΕ Διοικητικού - Οικονομικού. 

• Προστίθενται στο Τμήμα Πολιτιστικών Θεμάτων της 
Δ/νση Πολιτισμού και Νεότητας (άρθρο 15) οι παρακάτω 
αρμοδιότητες που αναφέρονται στο Π.Δ. 161/2000 και 
προέρχονται από τη Πρωτοβάθμια και Δευτεροβάθμια 
Εκπαίδευση. 

Η συγκρότηση επιτροπής καταλληλότητας, επιλογής 
και εκτίμησης της αξίας οικοπέδου για ανέγερση διδα¬ 
κτηρίου καθώς και επιλογής οικοπέδου μετά κτιρίου κα¬ 
τάλληλου να χαρακτηρισθεί ως διδακτήριο (άρθ. 16 του 
Α.Ν. 627/68, όπως αντικαταστάθηκε με το άρθρο 3του Ν. 
513/76 - ΦΕΚ 356 Α'). 

Η απαλλοτρίωση οικοπέδων για τις ανάγκες σχολικής 
στέγης, καθώς και ανέγερση σχολικών κτιρίων πληντης πε¬ 
ριοχής Αττικής (άρθρο 6παρ. 24του Ν. 2240/94 - ΦΕΚ 153 
Α'). 

Η στέγαση των περιφερειακών υπηρεσιών του ΥΠΕΠΘ 
και με μίσθωση ακινήτων, καθώς και αντιμετώπιση των 
λειτουργικών δαπανών των υπηρεσιών αυτών. 

Η μίσθωση ακινήτων για τη στέγαση δημοσίων σχολι¬ 
κών μονάδων, στέγαση και συστέγαση αυτών και σε περί¬ 
πτωση συστέγασης καθορισμός της αποκλειστικής χρή¬ 
σης ορισμένων χώρων του διδακτηρίου από κάθε σχολική 
μονάδα καθώς και της κοινής χρήσης των υπολοίπων χώ¬ 
ρων και των ωρών λειτουργίας της κάθε συστεγαζόμενης 
σχολικής μονάδας (άρθρο41 παρ.2τουΝ. 1566/85-ΦΕΚ 
167 Α'και άρθρο 10 του Π.Δ. 472/1983 ΦΕΚ 181 Α'). 

Η διάθεση διδακτηρίου για άλλες χρήσεις κοινής ωφέ¬ 
λειας ή για την πραγματοποίηση εκδηλώσεων κοινού εν¬ 
διαφέροντος (άρθρο 41 παρ. 3 του Ν. 1566/1985). 

Η συγκρότηση Νομαρχιακής Επιτροπής παιδείας (άρ¬ 
θρο 49 παρ. 6 του Ν. 1 566/85). 

Η έγκριση σχολικών εκδρομών στο εξωτερικό (Υ.Α. 
Γ2/4832/28.11.1990). 


Η έγκριση σχολικών εκδρομών εσωτερικού (ΚΕΦ Β4της 
Υ.Α Γ2/4832/28.11.90 ΦΕΚ762/90 τ.Β'). 

Η διακοπή μαθημάτων λόγω εκτάκτων συνθηκών ή επι¬ 
δημικής νόσου (άρθρο 7 του Π.Δ. 483/77 και άρθρο 5 του 
Π.Δ. 484/77-ΦΕΚ 149 Α'). 

Η δωρεάν μεταφορά και σίτιση μαθητών μουσικών γυ¬ 
μνασίων (Υπουργικές Αποφάσεις Γ2/3731/20.9.88 και 
Γ2/3732/20.9.88 ΦΕΚ 767/88 Β'). 

Η μεταφορά μαθητών από τον τόπο διαμονής στο σχο¬ 
λείο φοίτησης (άρθρο 2 παρ. 24 Ν. 2621/1998 - ΦΕΚ 
136/98 τ.Α'και άρθρο 2 παρ. 9 του Ν. 1566/1985). 

Η εποπτεία και έλεγχος συλλόγων γονέων και κηδεμό¬ 
νων (άρθρο 53του Ν. 1566/1985). 

Οι κυρώσεις στους γονείς και κηδεμόνες που δεν εγγρά- 
φουντα παιδιά στο σχολείο και αμελούν για τηντακτική φοί¬ 
τησή τους (άρθρο 2 παρ. 3 Ν. 1566/85 ΦΕΚ 167 Α'). 

Η έγκριση για την εγκατάσταση, μεταφορά ή επισκευή 
τηλεφωνικών συνδέσεων (κυρίων, δευτερευουσών, πρό¬ 
σθετων, παράλληλων και κερματοδεκτών) στα σχολεία 
και τις περιφερειακές υπηρεσίες του ΥΠΕΠΘ (άρθρο 4 
παρ. 1 ε'Π.Δ. 173/85-ΦΕΚ 59/85 τ.Α'). 

Ο καθορισμός των συνδιαλέξεων που επιτρέπονται κα¬ 
τά μήνα για κάθε τηλεφωνική σύνδεση (άρθρο 4 παρ. ιζ 
Π.Δ. 173/85.) 

Η έγκριση εγκατάστασης τηλετύπων (ΤΕΛΕΞ) στις υπη¬ 
ρεσίες εκπαίδευσης (άρθρο 1 παρ. 2δ' Π.Δ. 347/86 - ΦΕΚ 
154 Α'). 

Ο καθορισμός των σχολείων και των περιφερειακών 
υπηρεσιών του ΥΠΕΠΘ που δικαιούνται να πραγματοποι¬ 
ούν υπεραστικές τηλεφωνικές συνδιαλέξεις μέσω ΟΤΕ 
(άρθρο 4 παρ. 1 στ', Π.Δ. 173/85 ΦΕΚ59Α'). 

Η οργάνωση συναυλιών ή άλλων πολιτιστικών εκδηλώ¬ 
σεων για τους μαθητές (άρθρο 47 παρ. 3 του Ν. 1566/85 
ΦΕΚ 167 τ.Α'). 

Ο διορισμός και αντικατάσταση διοικητών των ιδρυμά¬ 
των και καθορισμός των λεπτομερειών επωφελέστερης 
διάθεσης των εσόδων των Κληροδοτημάτων έμμεσης 
διαχείρησης που χορηγούν υποτροφίες (άρθρο 10 του 
Π.Δ. 472/1983 ΦΕΚ 181/83 τ.Α', άρθρο 2 του Π.Δ. 
173/1985 και Ν. 1583/1985 - ΦΕΚ 222/85 τ.Α'). 

Η αποδοχή δωρεάς αυτοκινήτων προς τα κάθε μορφής 
Ν.Π.Δ.Δ. και τις υπηρεσίες αρμοδιότητας ΥΠΕΠΘ και η 
έγκριση κυκλοφορίας τους (άρθρο 1 του Ν.Δ. 2396/53 - 
ΦΕΚ 117 τ.Α'και άρθρο 4 παρ. 1 του Π.Δ. 173/85 - ΦΕΚ 
59/85 τ.Α'). 

Η έγκριση για οποιαδήποτε μίσθωση ιδιωτικού αυτοκι¬ 
νήτου δημόσιας χρήσης για μεταφορά προσώπων, υλι¬ 
κών κ.λπ. (άρθρο 4 παρ. 1β του Π.Δ. 173/1985 ΦΕΚ 59/85 
τ.Α'). 

Η αντικατάσταση των κινητήρων αυτοκινήτων των περι¬ 
φερειακών υπηρεσιών του ΥΠΕΠΘ (άρθρο 4 παρ. Ιδτου 
Π.Δ. 173/85 ΦΕΚ 59/85 τ.Α'). 

Η έγκριση των εισηγήσεων της Νομαρχιακής Επιτρο¬ 
πής Παιδείας για τον καθορισμό των λειτουργικών δαπα¬ 
νών των σχολικών μονάδων (άρθρο 49 του Ν. 1566/85). 

Η έκδοση απόφασης για τη μεταβίβαση περιουσίας των 
σχολικών μονάδων στους οργανισμούς Τοπικής Αυτοδι¬ 
οίκησης (άρθρο 31 Ν. 2009/92.) 

• Αναβαθμίζεται το Τμήμα Σχεδιασμού Μηχανοργάνω¬ 
σης και Πληροφορικής σε Δ/νση με τίτλο «Δ/νση Οργά¬ 
νωσης και Πληροφορικής» ως εξής: 

Άρθρο 20 

Δ/νση Οργάνωσης και Πληροφορικής 

Στις αρμοδιότητες της Δ/νσης ανήκουν η εξυπηρέτηση 
των Υπηρεσιών της Ν.Α. σε μηχανογραφικές εφαρμογές, 
από πλευράς ανάλυσης, σχεδίασης, προγραμματισμού, 
τεκμηρίωσης και εφαρμογής: 

Η Δ/νση αποτελείται από τα παρακάτω τμήματα με τις 
αντίστοιχες αρμοδιότητες: 

Τμήμα Πληροφορικής 

Η εξυπηρέτηση των υπηρεσιών της Ν.Α σε μηχανογραφι¬ 
κές εφαρμογές, από πλευράς ανάλυσης, σχεδίασης, προ¬ 
γραμματισμού τεκμηρίωσης και εφαρμογής και ειδικότερα: 

Η επιλογή των δραστηριοτήτων της Ν.Α. που επιβάλλε¬ 
ται να μηχανογραφούνται. 

Η ανάπτυξη και υποστήριξη του πληροφοριακού συ¬ 
στήματος των υπηρεσιών. 

Η αξιολόγηση, επιλογή και ανανέωση του συστημικού πε¬ 
ριβάλλοντος (λειτουργικά συστήματα, βάσεις δεδομένων 
κ.λ.π) καθώς και των έτοιμων προϊόντων (πακέτων) αυτομα¬ 
τισμού γραφείου και άλλων που θα χρησιμοποιεί η Ν.Α. 

Η λειτουργία, η πλήρης εκμετάλλευση και η συντήρηση 
του εξοπλισμού ηλεκτρονικής επεξεργασίας στοιχείων και 
λοιπών μηχανών και η ασφάλεια του εξοπλισμού αυτού. 

Η υποστήριξη για την καλή λειτουργία και η συντήρηση 
του εξοπλισμού Η/Υ που εγκαθίσταται στις υπηρεσίες της 
Ν.Α και η ανανέωση του εξοπλισμού. 

Η ανάπτυξη και υποστήριξη δικτύων και επικοινωνιών. 

Τμήμα Οργάνωσης 

Η μελέτη, υπόδειξη και παρακολούθηση εφαρμογής μέ¬ 
τρων για την απλούστευση γραφειοκρατικών τύπων και 
διαδικασιών και η κατάργηση περιττών διατυπώσεων, σε 
συνεργασία με τις κατά αντικείμενα αρμόδιες υπηρεσίες. 

Ο καθορισμός, σε συνεργασία με τις κατά αντικείμενο 
αρμόδιες υπηρεσίες, των δικαιολογητικών που κατά πε¬ 
ρίπτωση απαιτούνται να υποβάλλουν οι συναλασσόμενοι 
με τη διοίκηση πολίτες. 

Η μελέτη των χρησιμοποιημένων εντύπων και η εισήγη¬ 
ση για τη βελτίωση και τυποποίηση τους. Η σχεδίαση νέ¬ 
ων απλόυστευμένων εντύπων, ιδιαίτερα των απαραίτη¬ 
των στις συναλλαγές των πολιτών με τις υπηρεσίες. 

Η μέριμνα για την ανάπτυξη και εφαρμογή από τις κατά 
αντικείμενο αρμόδιες υπηρεσίες σύγχρονωντεχνικών με¬ 
θόδων για την αύξηση της παραγωγικότητας. 

Η οργάνωση και εκτέλεση προγραμμάτων επιμόρφω¬ 
σης ειδικού ενδιαφέροντος και προγραμμάτων επαγγελ¬ 
ματικής εξειδίκευσης. 

Η μέριμνα για τη μετεκπαίδευση των υπαλλήλων για τη 
διεύρυνση των επιστημονικών ή τεχνικών τους γνώσεων, 
που είναι χρήσιμες για την καλύτερη αντιμετώπιση των 
αναγκών της υπηρεσίας, ή την εξειδίκευσή τους σε σύγ¬ 
χρονες τεχνικές διοίκησης και τεχνολογίες. 

Η μέριμνα για τη μεταπτυχιακή εκπαίδευση των υπαλ¬ 
λήλων σε ΑΕΙ της ημεδαπής ή της αλλοδαπής για τη λήψη 
μεταπτυχιακού τίτλου σπουδών, συναφούς με το αντικεί¬ 
μενο των Ν.Α. 

Στη Δ/νση Οργάνωσης και Πληροφορικής καθώς και 
στα Τμήματα αυτής προΐσταται υπάλληλος του κλάδου 
ΠΕ Πληροφορικής ή ΠΕ Διοικητικού - Οικονομικού και ελ¬ 
λείψει αυτών υπάλληλος του κλάδου ΤΕ Πληροφορικής ή 
ΤΕ Διοικητικού - Λογιστικού. 


• Διαγράφεται το Τμήμα ΠΣΕΑ απάτη Δ/νση Πολιτικών 
Δικαιωμάτων και Προστασίας των Πολιτών (άρθρο 16, 
παρ. 3) και συστήνεται αυτοτελές Τμήμα με τίτλο « ΠΣΕΑ- 
ΠΑΜ και Πολιτική Προστασία» ως εξής: 

Άρθρο 13 

Τμήμα ΠΣΕΑ - ΠΑΜ και Πολιτικής Προστασίας 

Αρμοδιότητες του Τμήματος είναι: 

Η κατάρτιση των σχεδίων ενεργοποίησης των Τμημά¬ 
των ΠΑΜ για την Πολιτική Προστασία σε συνεργασία με 
άλλες αρμόδιες αρχές. 

Η επιλογή και κατανομή του διαθέσιμου προσωπικού 
για τη συγκρότηση των Τμημάτων ΠΑΜ σε συνεργασία με 
τις τοπικές στρατιωτικές και αστυνομικές αρχές. 

Η μέριμνα γιατη φύλαξη των πραγμάτων που έχουν επι- 
ταχθείγια περίπτωση ανάγκης. 

Η εισήγηση για τις ενδεδειγμένες μεθόδους χειρισμού 
θεμάτων και μέτρων της πολιτικής σχεδίασης έκτακτης 
ανάγκης. 

Ο συντονισμός και η κατεύθυνση των ενεργειών όλων 
γενικώς των Υπηρεσιών της Νομαρχιακής Αυτοδιοίκη¬ 
σης, για την επίτευξη της εφαρμογής των επιταγών της 
σχεδίασης έκτακτης ανάγκης. 

Η συγκρότηση μικτών Επιτροπών και ομάδων εργασίας, 
με συμμετοχή αξιωματικών των Σωμάτων Ασφαλείας και 
υπαλλήλων της Αγροφυλακής για τη μελέτη, προγραμ¬ 
ματισμό και σχεδίαση επί διαφόρων θεμάτων και μέτρων 
πολιτικής σχεδίασης έκτακτης ανάγκης σε περίπτωση κή¬ 
ρυξης πολιτικής κινητοποίησης. 

Η έκδοση των φύλλων σε περίπτωση ατομικής πρό¬ 
σκλησης πολιτικής επιστράτευσης. 

Η εξειδίκευσή του σχεδιασμού σε τοπικό επίπεδο στα 
ζητήματα οργάνωσης των Υπηρεσιών της Νομαρχιακής 
Αυτοδιοίκησης για την αντιμετώπιση φυσικών, τεχνολογι¬ 
κών ή άλλων καταστροφών. 

Στο Τμήμα ΠΣΕΑ - ΠΑΜ και Πολιτικής Προστασίας 
προΐστανται ανώτεροι ή ανώτατοι αξιωματικοί των Ενό¬ 
πλων Δυνάμεων και εν ελλείψει υπάλληλοι ΠΕ Διοικ. - Οι¬ 
κονομικού ή ΠΕ Μηχανικών όλων των κλάδων. 

• Στο άρθρο 32 τροποποιείται η παράγραφος που αφο¬ 
ρά ορισμό Προϊσταμένου στη Δ/νση Υγείας και στο Τμή¬ 
μα Γραμματειακής Υποστήριξης Συλλογικών Νομαρχια¬ 
κών Οργάνων ως εξής: 

Στη Δ/νση Υγείας προΐσταται υπάλληλος του κλάδου 
ΠΕ Ιατρών όλων των κλάδων που προβλέπονται στον ορ¬ 
γανισμό της Ν.Α Τρικάλων ή υπάλληλος του κλάδου ΠΕ 
Διοικητικού - Οικονομικού και ελλείψει αυτών υπάλληλος 
του κλάδου ΤΕ Εποπτών Δημόσιας Υγείας. 

Στο Τμήμα Γραμματειακής υποστήριξης συλλογικών 
Νομαρχιακών οργάνων προΐσταται υπάλληλος του κλά¬ 
δου ΠΕ Διοικητικού - Οικονομικού ή ΠΕ Πληροφορικής ή 
ΤΕ ή ΔΕ αντίστοιχων κλάδων. 

• Στο άρθρο 32 προστίθεται παράγραφος ως εξής: 

Στη Γ ενική Δ/νση Διοίκησης προΐσταται υπάλληλος κα¬ 
τηγορίας ΠΕ όλων των κλάδων. 

• Το άρθρο 1 του Οργανισμού τροποποιείται ως ακο¬ 
λούθως: 

Α. Όργανα Νομαρχιακής Αυτοδιοίκησης. 

Τα όργανα της Νομαρχιακής Αυτοδιοίκησης είναι το 
Νομαρχιακό Συμβούλιο (Ν.Σ.), η Νομαρχιακή Επιτροπή 
(Ν.Ε.) και ο Νομάρχης. 

Β. Οι Υπηρεσίες της Νομαρχιακής Αυτοδιοίκησης Τρι¬ 
κάλων διαρθρώνονται ως ακολούθως: 

1. ΓΕΝΙΚΗ ΔΙΕΥΘΥΝΣΗ ΔΙΟΙΚΗΣΗΣ 

Α. ΥΠΗΡΕΣΙΕΣ ΣΧΕΔΙΑΣΜΟΥ & ΠΡΟΓΡΑΜΜΑΤΙΣΜΟΥ 
Διεύθυνση Σχεδιασμού και Προγραμματισμού 
Β. ΥΠΗΡΕΣΙΕΣ ΟΙΚΟΝΟΜΙΚΗΣ ΑΝΑΠΤΥΞΗΣ 

• Διεύθυνση Αγροτικής Ανάπτυξης 

• Διεύθυνση Κτηνιατρικής 

• Διεύθυνση Εγγείων Βελτιώσεων 

• Τμήμα Ορυκτού Πλούτου και Βιομηχανίας 

• Τμήμα Εμπορίου και Τουρισμού 

• Διεύθυνση Μεταφορών και Επικοινωνιών 

Γ. ΥΠΗΡΕΣΙΕΣ ΚΟΙΝΩΝΙΚΗΣ ΑΝΑΠΤΥΞΗΣ, ΠΟΛΙ¬ 
ΤΙΣΜΟΥ ΚΑΙ ΠΟΙΟΤΗΤΑΣ ΖΩΗΣ 

• Δ/νση Πολεοδομίας και Περιβάλλοντος 

• Δ/νση Υγείας 

• Δ/νση Κοινωνικής Πρόνοιας 

• Δ/νση Πολιτισμού, Αθλητισμού και Νεότητας 

Δ. ΥΠΗΡΕΣΙΕΣ ΠΟΛΙΤΙΚΩΝ ΔΙΚΑΙΩΜΑΤΩΝ ΚΑΙ ΠΡΟ¬ 
ΣΤΑΣΙΑΣ ΤΩΝ ΠΟΛΙΤΩΝ 

• Δ/νση Πολιτικών Δικαιωμάτων και Προστασίας των 
Πολιτών 

Ε. ΥΠΗΡΕΣΙΕΣ ΥΠΟΣΤΗΡΙΞΗΣ ΤΩΝ ΝΟΜΑΡΧΙΑΚΩΝ 
ΥΠΗΡΕΣΙΩΝ 

• Δ/νση Τεχνικών Υπηρεσιών 

• Δ/νση Διοικητικών Υπηρεσιών 

• Δ/νση Οικονομικών Υπηρεσιών 

• Δ/νση Οργάνωσης και Πληροφορικής 

• Τμήμα Διοικητικής Μέριμνας και Προμηθειών 

2. ΥΠΗΡΕΣΙΕΣ ΥΠΟΣΤΗΡΙΞΗΣ ΤΟΥ ΝΟΜΑΡΧΗ ΚΑΙ ΤΩΝ 
ΝΟΜΑΡΧΙΑΚΩΝ ΣΥΛΛΟΓΙΚΩΝ ΟΡΓΑΝΩΝ 

• Τμήμα γραμματειακής Υποστήριξης Νομάρχη 

• Τμήμα Γραμματειακής Υποστήριξης Συλλογικών Νο¬ 
μαρχιακών Οργάνων 


• Γ ραφείο Ειδικών Συμβούλων και Επιστημονικών Συ¬ 
νεργατών 

• Γραφείο Τύπου 

• Γ ραφείο Δημοσίων και Διεθνών Σχέσεων 

• Νομική Υπηρεσία. 

Με την κατάργηση του άρθρου 9 του Οργανισμού ανα¬ 
προσαρμόζεται αναλόγως η αρίθμηση όλων των υπολοί¬ 
πων άρθρων αυτού . 

Η απόφαση αυτή δεν επιβαρύνει τον Προϋπολογισμό 
της Ν.Α. Τρικάλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

(Αριθμός απόφασης 84/21.12.2001 

Τρίκαλα, 21 Δεκεμβρίου 2001 

Ο Πρόεδρος του Νομαρχιακού Συμβουλίου 
ΝΙΚΗΦΟΡΟΣ ΑΝΤΩΝΙΑΔΗΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην αριθ. 454/62/01 απόφαση του Υφυπουργού Εθνι¬ 
κής Άμυνας που δημοσιεύθηκε στο ΦΕΚ 1613/5.12.2001 
τ.Β' και αφορά την Ένταξη Εθελοντών Πενταετούς Υπη¬ 
ρεσίας στους Εθελοντές Μακράς Θητείας, επιφέρεται η 
πιο κάτω διόρθωση: 

Στη σελίδα 22104, στήλη 2η και στίχο 16 έκτων κάτω: 

Από το λανθασμένο: «Αριθ. 22/11 ...» 

Στο ορθό: «Αριθμ. 454/62/01 ...». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




